**Bratia a sestry! V nedeľu som vo farskom kostole pokrstil 2 novonarodené deti. Pokrstených v tomto roku je už 9 a desiate dievčatko pokrstíme nasledujúcu nedeľu. Rodičia veľmi chceli na Veľkú noc, ale vieme ako sa veci vyvíjajú... Prežívame skúškové obdobie našej viery a dôvery voči nášmu Pánovi, ktorý nám aj dnes pripomína: „Prestaňte už a uznajte, že ja som Boh (Žalm 46, 11). Ľudstvo potrebuje čas na obnovu. A práve teraz je tu ten čas.Čas, keď Boh viac ako inokedy hovorí, že je nad nami, ale aj s nami „Ja som s vami po všetky dni“ (Mt 28,20). Tieto deti sú prejavom nádeje a Božej priazne.**

**Chcem Vás uistiť, že každý deň prosím za našu farnosť, aby ju aj cez túto skúšku Boh obnovil. Zjednoťme sa každý deň v modlitbe Korunky k Božiemu Milosrdenstvu o 15.00 a modlitbe ruženca o 20.00 proti šíreniu nákazy. Tiež prosím, nezabudnime (zvlášť, keď počujeme zvony ráno, na obed, alebo večer) pomodliť sa modlitbu Anjel Pána. Ďakujem!**

**Úmysly sv. omší každý deň slávim tak ako sme ich naplánovali. V kancelárii vybavujem len súrne a neodkladné záležitosti. Kontakt: 0905343523, zavolajte, alebo napíšte SMS, alebo e-mail:** **fara.rozkovany@gmail.com** **Rád Vám vyjdem v ústrety:)**

**Panna Mária a sv. Anton opát, orodujte za nás!**

d. o. Bartolomej